**ชื่อเรื่อง** Pain score box for pain manegment.

**ประเภทที่ต้องการส่งเข้าประกวด** CQI ประเภท นวัตกรรม

**ชื่อผู้รับผิดชอบโครงงาน**

ชื่อ น.ส.วันวิสาข์ มานะ ตำแหน่ง พยาบาลวิชาชีพปฏิบัติการ

หน่วยงาน อุบัติเหตุฉุกเฉิน E-mail wanwisa170535@hotmail.com

โทร 094-4814626

**บทนำ และวัตถุประสงค์** (แสดงที่มาของปัญหา หลักการเหตุผล และกรอบแนวคิด วัตถุประสงค์ ในการทำ)

ความปวด หมายถึง อาการหรือความรู้สึกที่ทำให้เกิดความไม่สุขสบายที่เกิดจากการกระตุ้นประสาทรับความเจ็บปวด ซึ่งปัจจุบันอาการปวดถือเป็นปัญหาที่สำคัญมาก สมาคมการศึกษาเรื่องความปวดแห่งประเทศไทย (Thai Association For The Study of Pain: TASP) ได้จัดให้ความปวดเป็นสัญญาณชีพที่ 5 ดังนั้น สิ่งสำคัญที่จะช่วยตอบสนองความปวดได้ถูกต้อง คือ การประเมินความปวด

การประเมินความปวด คือการวัดระดับความปวดของผู้ป่วยให้ตรงกับความรู้สึกที่แท้จริง เป็นส่วนหนึ่งในการประกันคุณภาพการรักษาพยาบาล และยังมีความสำคัญใช้ในการวิเคราะห์และประเมินผู้ป่วยตั้งแต่แรกรับจนสิ้นสุดการรักษา

ในหน่วยงานอุบัติเหตุฉุกเฉินพบว่ามีผู้ป่วยเข้ารับการรักษาทั้งกลุ่ม Trauma และ Non- Trauma ที่มีอาการปวด คิดเป็นร้อยละ10 ของจำนวนผู้ป่วยที่เข้ารับการรักษาทั้งหมด (รวบรวมข้อมูลระหว่างวันที่ 1-31 มกราคม 2563) ปัญหาที่พบในหน่วยงาน คือ ขาดการประเมินระดับความเจ็บปวดตั้งแต่เข้ารับการรักษาคิดเป็นร้อยละ 69.5ของจำนวนผู้ป่วยที่มีอาการปวด ขาดการประเมินระดับความเจ็บปวดหลังได้รับการรักษาไปแล้ว คิดเป็นร้อยละ 73.7 ของจำนวนผู้ป่วยที่มีอาการปวด และนอกจากนี้มีจำนวนผู้ป่วยที่มีอาการปวดระดับรุนแรง คะแนนความปวด ตั้งแต่ 4 คะแนนขึ้นไปที่ได้รับการรักษาด้วยยาบรรเทาอาการปวดกลุ่ม Opioid และกลุ่ม NSAID คิดเป็นร้อยละ 43.3 ของจำนวนผู้ป่วยที่มีอาการปวด ปัญหาที่พบ ทำให้ขาดการติดตาม ประเมินอาการและระดับความเจ็บปวดของผู้ป่วยหลังได้รับการรักษาล่าช้าไป มีการขาดการประเมินสัญญาณชีพหลังได้รับยา โดยยากลุ่มนี้มีผลข้างเคียง ทำให้ความดันโลหิตต่ำ กดการหายใจ ระดับความรู้สึกตัวลดลง ซึ่งหากขาดการติดตามประเมินอาการผุ้ป่วยหลังได้รับยา อาจส่งผลเสียต่อผู้ป่วย ดังนั้นจึงมีการคิดจัดทำนวัตกรรมที่สามารถใช้เป็นเครื่องมือในการประเมินระดับความปวดและสามารถใช้เป็นสัญญาณเตือนที่ใช้ในการติดตาม ประเมิน อาการของผู้ป่วยหลังได้รับการรักษาโดยบรรเทาอาการปวด เพื่อให้เจ้าหน้าที่ตระหนักถึงความสำคัญในการติดตาม ประเมิน ระดับความเจ็บปวดและสัญญาณชีพหลังได้รับยา Opioid และกลุ่ม NSAID

**ขั้นตอนการดำเนินงาน**

1. สำรวจสภาพปัญหาการประเมินความปวดของพยาบาลและผู้ป่วย

2. ค้นหาองค์ความรู้ แลกเปลี่ยนกับผู้รู้ ทบทวนงานวิจัย วรรณกรรม และนวัตกรรม

3. คิดค้น ออกแบบ และสร้างนวัตกรรม

4. ปรึกษาหาผู้รู้/ผู้ทรงคุณวุฒิ จำนวน.... คน เพื่อให้ความคิดเห็นเรื่อง เครื่องมือ นำผลมาปรับปรุง

5. นำไปทดลองใช้กับกลุ่มเป้าหมาย คือ บุคลการทางการพยาบาล หน่วยงานอุบัติเหตุและฉุกเฉิน

6. วัดประสิทธิภาพของนวัตกรรมทั้งด้าน กระบวนการ รูปแบบ และผลลัพธ์ที่เกิดจากการใช้นวัตกรรม โดยใช้เครื่องมือดังนี้

6.1 แบบประเมินความพึงพอใจของบุคลากรทางการพยาบาล งานอุบัติเหตุและฉุกเฉิน


6.2 แบบประเมินความพึงพอใจของผู้ป่วยต่อนวัตกรรม 1. เข้าใจง่าย 2. ชัดเจน 3 สะดวกในการใช้งาน 4. ใช้ได้จริง 5 . ความพึงพอใจ

6.3 แบบบันทึกความคิดเห็นของผู้ทรงคุณวุฒิ


7. ประเมินผล

**วิธีการศึกษา:** (อธิบายรูปแบบการศึกษา การกำหนดตัวอย่าง และวิธีการคัดเลือกกลุ่มตัวอย่างวิธีการวิเคราะห์)

นวัตกรรม ออกแบบเป็นรูปแบบของกล่องที่มีเครื่องมือที่ใช้ประเมินระดับความเจ็บปวด 2 รูปแบบ คือ แบบ Numeric Rating Scale ซึ่งเป็นเครื่องมือที่นิยมใช้ในทางคลินิก โดยให้ผู้ป่วยบอกคะแนนความปวดเป็นตัวเลขตั้งแต่ 0-10 และ Face pain scale ใช้เป็นรูปแสดงความรู้สึกทางใบหน้า ซึ่งเหมาะสำหรับผู้ป่วยเด็กอายุ 5-8 ปีหรือผู้ป่วยที่ไม่สามารถบอกความเจ็บปวดเป็นตัวเลข ซึ่งกล่องประเมินความเจ็บปวด จะมีปุ่มกดระดับคะแนนความปวด ตั้งแต่ 0-10 โดยจะให้ผู้ป่วยกดปุ่ม เมื่อกดปุ่มแล้ว ระดับช่วงคะแนนจะแบ่งออกเป็น 4 ระดับ คือ สีขาว เท่ากับ คะแนน 0, สีเขียว เท่ากับ คะแนน 1-3 , สีเหลือง เท่ากับ คะแนน 4-6 และสีแดง เท่ากับ คะแนน 7-10 โดยจะไปติดที่ปุ่มไฟแต่ละสี จะมีสัญญาณเตือนซึ่งตั้งระดับเวลาที่ต่างกันไว้ ดังนี้ ปุ่มไฟสีเขียว ตั้งเวลาเตือนที่ 4ชั่วโมง ปุ่มไฟสีเหลืองตั้งเวลาเตือนที่ 1ชั่วโมง ปุ่มไฟสีแดงตั้งเวลาเตือนที่ 15 นาที เมื่อได้ยินสัญญาณเตือน ก็จะมีการประเมินระดับความเจ็บปวดของผู้ป่วยซ้ำ รวมถึงมีการวัดสัญาณชีพในผู้ป่วยที่ได้รับยากลุ่ม Opioid



ปุ่มกดคะแนน



ปุ่มไฟที่มีสัญญาณเตือน

ตัวอย่างPain score box

**วัสดุอุปกรณ์ที่ใช้**

-PLC เป็นอุปกรณ์ที่บรรจุคำสั่งการทำงานโดยการเขียนโปรแกรมคำสั่งการทำงานของกล่องPain score boxราคา 1700 บาท

-กล่องพลาสติกขนาด 10\*30 cm. ราคา 190 บาท

-ปุ่มไฟสีขาว สีเขียว สีเหลืองและสีแดง ราคา 400 บาท

-สติกเกอร์รูปแสดงสีหน้าของ Face pain scale นำกระดาษเหลือใช้ในหน่วยงานมาประยุกต์ใช้

-ปุ่มกดคะแนน pain score จำนวน11ปุ่ม ขนาด ราคา 165 บาท

**งบประมาณทั้งสิ้น 2455 บาท**

ขั้นตอนการประดิษฐ์ ภาพประกอบ

**ผลการดำเนินการ**

-จำนวนผู้ป่วยที่ได้รับการประเมินระดับความเจ็บปวดหลังได้รับหลังการรักษา คิดเป็นร้อยละ 70 ขึ้นไป

-จำนวนผู้ป่วยที่มีระดับความเจ็บปวดตั้งแต่ 4 คะแนนขึ้นไป ได้รับการติดตาม ประเมินอาการระดับความเจ็บปวดและสัญญาณชีพ คิดเป็นร้อยละ 70 ขึ้นไป

-เจ้าหน้าที่มีระดับความพึงใจในนวัตกรรมอยู่ที่ระดับมาก คิดเป็นร้อยละ 70 ขึ้นไป

**เอกสารอ้างอิง**

จิราภรณ์ พงษ์สูน และคณะ./2560//ประสิทธิผลของการจัดการความปวดโดยใช้นวัตกรรม VNBN pain expression กับการจัดการความปวดแบบเดิม ในหอผู้ป่วยศัลยกรรมหญิง โรงพยาบาลนครพนม//วิทยาลัยพยาบาลบรมราชชนนีนครพนม มหาวิทยาลัยนครพนม

ลลิดา อาชานานุภาพ ./2550//การประเมินความปวดและพฤติกรรมที่ผู้ป่วยแสดงออกหลังผ่าตัดที่ห้องพักฟื้น//โรงพยาบาลรามาธิบดี มหาวิทยาลัยมหิดล

**แบบประเมินความระดับพึงพอในการใช้นวัตกรรม Pain score box for pain manegment.**

**ของเจ้าหน้าที่ในหน่วยงาน ตึกอุบัติเหตุฉุกเฉิน รพ.พนัสนิคม**

**ส่วนที่ 1 ข้อมูล อายุ........ปี ตำแหน่ง......................................................................**

**ส่วนที่ 2 โปรดทำเครื่องหมาย / ในตรงกับระดับความพึงพอใจของท่านต่อนวัตกรรม**

|  |  |  |  |  |  |  |
| --- | --- | --- | --- | --- | --- | --- |
| **หัวข้อ** | **มากที่สุด (5)** | **มาก**  **(4)** | **ปานกลาง(3)** | **น้อย**  **(2)** | **น้อยที่สุด (1)** | **ไม่พอใจ** |
| 1. สะดวกในการนำมาใช้ |  |  |  |  |  |  |
| 1. สามารถใช้ประเมินระดับความเจ็บปวดได้ |  |  |  |  |  |  |
| 1. มีความปลอดภัยในการนำมาใช้ |  |  |  |  |  |  |
| 1. จัดเก็บได้สะดวก |  |  |  |  |  |  |
| 1. สามารถใช้เป็นสัญญาณเตือน ในการประเมินผู้ป่วยซ้ำ |  |  |  |  |  |  |
| 1. รูปแบบ ของนวัตกรรม |  |  |  |  |  |  |
| 1. เป็นนวตกรรมที่สามารถ นำไปใช้ได้จริง |  |  |  |  |  |  |

**ข้อเสนอแนะ**

**....................................................................................................................................................................................................................................................................................................................................................................................................................................................................................................................................................................................................................................................................................................................**